title: 2009/986/EU: Odluka Komisije od 18. prosinca 2009. o osnivanju skupine stručnjaka za tehničko savjetovanje o programu distribucije voća u školama

text:
               15/Sv. 007

               HR

               Službeni list Europske unije

               272

         32009D0986

               L 338/99

               SLUŽBENI LIST EUROPSKE UNIJE

               18.12.2009.

      ODLUKA KOMISIJE

   od 18. prosinca 2009.
   o osnivanju skupine stručnjaka za tehničko savjetovanje o programu distribucije voća u školama
   (2009/986/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Za osiguravanje uspješne provedbe programa distribucije voća u školama, koji je utvrđen Uredbom Vijeća (EZ) br. 1234/2007 od 22. listopada 2007. o uspostavljanju zajedničke organizacije tržišta poljoprivrednih proizvoda i o posebnim odredbama za određene poljoprivredne proizvode (Uredba o jedinstvenom ZOT-u) (1) kako je izmijenjena Uredbom Vijeća (EZ) br. 13/2009 (2), dalje u tekstu „program distribucije voća u školama”, Komisija treba imati mogućnost dobivanja stručne tehničke pomoći od foruma stručnjaka na području nutricionizma, epidemiologije, javnog zdravlja i promicanja zdravlja, biheviorističkih i društvenih znanosti te ocjenjivanja.

               (2)

               Stoga je potrebno osnovati skupinu nezavisnih stručnjaka i definirati njezine zadatke i strukturu.

               (3)

               Ta bi stručna skupina Komisiji trebala osigurati široki raspon stručnih informacija s različitih područja u vezi s provedbom, praćenjem i ocjenjivanjem programa distribucije voća u školama. Stručna bi skupina Komisiji isto tako trebala pomagati u pripremi izvješća iz članka 184. stavka 5. Uredbe (EZ) br. 1234/2007.

               (4)

               Članovi stručne skupine trebaju biti imenovani u osobnom svojstvu i nezavisno davati savjete Komisiji. Članovi stručne skupine trebaju imati komplementarna stručna znanja i kombinirati ih na znanstvenoj i praktičnoj razini. Sastav stručne skupine treba odražavati primjerenu zemljopisnu ravnotežu unutar Europske unije.

               (5)

               Predstavnik Komisije u stručnoj skupini treba imati pravo pozivati stručnjake ili promatrače s iskustvom u određenim područjima da sudjeluju u radu stručne skupine.

               (6)

               Trebalo bi utvrditi pravila o otkrivanju informacija od strane članova stručne skupine, ne dovodeći u pitanje pravila Komisije o sigurnosti, kako su utvrđena u Prilogu Odluci Komisije 2001/844/EZ, EZUČ, Euratom (3)

               (7)

               Osobne podatke o članovima stručne skupine treba obraditi u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom prijenosu takvih podataka (4),

         DONIJELA JE OVU ODLUKU:
   Članak 1.
   Skupina stručnjaka za tehničko savjetovanje u vezi s programom distribucije voća u školama
   Ovime se osniva skupina stručnjaka za tehničko savjetovanje u vezi s programom distribucije voća u školama, dalje u tekstu „stručna skupina”.
   Članak 2.
   Zadaci
   Zadatak je stručne skupine pomagati Komisiji:

               (a)

               u provedbi, praćenju i ocjenjivanju programa distribucije voća u školama uspostavljenog Uredbom (EZ) br. 1234/2007, dalje u tekstu „program distribucije voća u školama”, dajući stručne savjete;

               (b)

               u pripremi izvješća iz članka 184. stavka 5. Uredbe (EZ) br. 1234/2007.

         Članak 3.
   Savjetovanje
   1.   Komisija se sa stručnom skupinom može savjetovati o svim pitanjima u vezi s primjenom programa distribucije voća u školama.
   2.   Predsjedavajući stručne skupine može Komisiji preporučiti savjetovanje sa stručnom skupinom o određenim pitanjima.
   Članak 4.
   Članstvo — imenovanje
   1.   Stručna skupina sastoji se od deset članova. Njezin sastav odražava primjerenu zemljopisnu ravnotežu unutar Europske unije.
   2.   Komisija imenuje članove stručne skupine iz redova stručnjaka:

               (a)

               sa stručnim znanjima iz područja nutricionizma, epidemiologije, javnog zdravlja i promicanja zdravlja, biheviorističkih i društvenih znanosti te ocjenjivanja;

               (b)

               s primjerenim znanjem i iskustvom za savjetovanje Komisije o provedbi, praćenju i ocjenjivanju programa distribucije voća u školama; i

               (c)

               koji su se odazvali javnom pozivu.

         3.   Komisija isto tako može sastaviti popis kandidata koji nisu mogli biti imenovani za stalne članove stručne skupine, iako je u izbornom postupku ocijenjeno da su primjereni za mjesto u stručnoj skupini. Taj se popis može koristiti za imenovanje zamjenskih članova stručne skupine.
   4.   Članovi stručne skupine imenuju se u osobnom svojstvu i Komisiju savjetuju neovisno od ikakvih vanjskih utjecaja.
   5.   Članovi stručne skupine imenuju se na obnovljivi mandat od tri godine i ne mogu obnašati više od tri uzastopna mandata. Na dužnosti ostaju do smjene u skladu s člankom 6. ili do isteka mandata.
   6.   Članove koji više nisu u stanju učinkovito doprinositi raspravama stručne skupine, koji daju ostavku ili ne ispunjavaju uvjete utvrđene u stavku 4. ovog članka, ili članku 339. Ugovora o funkcioniranju Europske unije, moguće je zamijeniti za preostali dio njihovog mandata.
   7.   Članovi svake godine potpisuju izjavu da će djelovati u javnom interesu i izjavu o nepostojanju bilo kakvog interesa koji bi mogao narušiti njihovu objektivnost. Isto tako, prije svakog sastanka oni se izjašnjavaju o eventualnim posebnim interesima koji bi mogli negativno utjecati na njihovu neovisnost u vezi s točkama dnevnog reda.
   8.   Imena članova i osoba uvrštenih u popis iz stavka 3. objavljuju se na internetskoj stranici Glavne uprave za poljoprivredu i ruralni razvoj i u Registru stručnih skupina. Ta se imena prikupljaju, obrađuju i objavljuju u skladu s Uredbom (EZ) br. 45/2001.
   Članak 5.
   Djelovanje
   1.   Stručna skupina među svojim članovima bira jednostavnom većinom predsjednika i dva potpredsjednika.
   2.   Sastancima stručne skupine može prisustvovati predstavnik Komisije. On može pozivati stručnjake ili promatrače s određenim stručnim znanjima u vezi s nekim predmetom koji je na dnevnom redu stručne skupine, da sudjeluju u radu stručne skupine.
   3.   Informacije dobivene sudjelovanjem u raspravama stručne skupine ne smiju se otkrivati ako se te informacije po mišljenju Komisije odnose na povjerljiva pitanja.
   4.   Stručna se skupina obično sastaje u prostorijama Komisije u skladu s postupcima i rasporedom koji utvrdi Komisija. Komisija osigurava tajničke usluge. Sastancima stručne skupine mogu prisustvovati i drugi zainteresirani službenici iz Komisije.
   5.   Stručna skupina donosi svoj poslovnik jednostavnom većinom glasova na temelju standardnog poslovnika koji je donijela Komisija (5).
   6.   Komisija može objaviti na Internetu, na izvornom jeziku predmetnog dokumenta, dnevni red, zapisnik, sve sažetke, zaključke ili djelomične zaključke, ili radni dokument stručne skupine.
   Članak 6.
   Troškovi sastanaka
   1.   Komisija naknađuje putne troškove i, prema potrebi, dnevnice za članove i stručnjake vezane uz aktivnosti stručne skupine, u skladu s važećim pravilima Komisije o naknadama za vanjske stručnjake.
   2.   Članovi, stručnjaci i promatrači ne dobivaju naknadu za pružene usluge.
   3.   Troškovi sastanaka nadoknađuju se u granicama godišnjeg proračuna koji dodjeljuju nadležne službe Komisije.
   Članak 7.
   Stupanje na snagu
   Odluka proizvodi pravne učinke na dan objave u Službenom listu Europske unije.

      Sastavljeno u Bruxellesu 18. prosinca 2009.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 5, 9.1.2009., str. 1.

      (3)  SL L 317, 3.12.2001., str. 1.

      (4)  SL L 8, 12.1.2001., str. 1.

      (5)  Prilog III. dokumentu SEC(2005) 1004 od 27.7.2005.


title: Odluka Vijeća od 9. travnja 2014. o donošenju stajališta Vijeća o nacrtu izmjene proračuna br. 1 Europske unije za financijsku godinu 2014.

text:
               15.4.2014

               HR

               Službeni list Europske unije

               C 113/22

      ODLUKA VIJEĆA

   od 9. travnja 2014.
   o donošenju stajališta Vijeća o nacrtu izmjene proračuna br. 1 Europske unije za financijsku godinu 2014.
   2014/C 113/03
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               –

               proračun Unije za financijsku godinu 2014. konačno je donesen 20. studenoga 2013. (2),

               –

               Komisija je 11. veljače 2014. podnijela prijedlog koji sadrži nacrt izmjene proračuna br. 1 za opći proračun za financijsku godinu 2014.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 1 Europske unije za financijsku godinu 2014. doneseno je 9. travnja 2014.
   Nakon presude Europskog suda od 11. srpnja 1985. u spojenim predmetima 87, 130/77, 22/83, 9 i 10/84 (3), Vijeće podsjeća da proračunske primjedbe nisu obvezujuće te da ne dovode u pitanje postojeće odredbe u zakonodavnim aktima.
   Cjeloviti tekst dostupan je za čitanje ili preuzimanje na web-mjestu Vijeća: http://www.consilium.europa.eu/.

      Sastavljeno u Bruxellesu 9. travnja 2014.

            Za Vijeće

            Predsjednik

         D. KOURKOULAS

      (1)  SL L 298, 26.10.2012., str. 1.

      (2)  SL L 51, 20.2.2014., str. 1.

      (3)  ECJ [1985.], str. 11–2524., posebno točka 56.


title: 2009/496/EZ, Euratom: Odluka Europskog parlamenta, Vijeća, Komisije, Suda, Revizorskog suda, Gospodarskog i socijalnog odbora i Odbora regija od 26. lipnja 2009. o organizaciji i djelovanju Ureda za publikacije Europske unije

text:
               01/Sv. 005

               HR

               Službeni list Europske unije

               217

         32009D0496

               L 168/41

               SLUŽBENI LIST EUROPSKE UNIJE

               26.06.2009.

      ODLUKA EUROPSKOG PARLAMENTA, VIJEĆA, KOMISIJE, SUDA, REVIZORSKOG SUDA, GOSPODARSKOG I SOCIJALNOG ODBORA I ODBORA REGIJA

   od 26. lipnja 2009.
   o organizaciji i djelovanju Ureda za publikacije Europske unije
   (2009/496/EZ, Euratom)
   EUROPSKI PARLAMENT,
   VIJEĆE,
   KOMISIJA,
   SUD,
   REVIZORSKI SUD,
   EUROPSKI GOSPODARSKI I SOCIJALNI ODBOR,
   ODBOR REGIJA,
   uzimajući u obzir Ugovor o Europskoj uniji,
   uzimajući u obzir Ugovor o osnivanju Europske zajednice,
   uzimajući u obzir Ugovor o osnivanju Europske zajednice za atomsku energiju,
   budući da:

               (1)

               Članak 8. Odluke predstavnika vlada država članica od 8. travnja 1965. o privremenoj lokaciji određenih institucija i službi Zajednice (1) predviđa da Ured za službene publikacije Zajednica (dalje u tekstu: Ured) bude smješten u Luxembourgu. Ta je odredba zadnji put provedena Odlukom 2000/459/EZ, EZUČ, Euratom (2).

               (2)

               Pravila i propisi koji se primjenjuju na dužnosnike i ostale službenike Europskih zajednica primjenjuju se na Ured. Trebalo bi uzeti u obzir nedavne izmjene tih pravila i propisa.

               (3)

               Uredba Vijeća (EZ, Euratom) br. 1605/2002 od 25. lipnja 2002. o Financijskoj uredbi primjenjivoj na opći proračun Europskih zajednica (3) (dalje u tekstu: Financijska uredba) sadrži posebne odredbe koje se odnose na djelovanje Ureda.

               (4)

               Pri načinu djelovanja Ureda treba uzeti u obzir veliki tehnološki napredak dosegnut u izdavaštvu.

               (5)

               Radi jasnoće je prikladno staviti izvan snage Odluku 2000/459/EZ, EZUČ, Euratom i zamijeniti je ovom Odlukom,

         ODLUČILI SU:
   Članak 1.
   Ured za publikacije
   1.   Zadaća Ureda za publikacije Europskih zajednica (dalje u tekstu: Ured), koji je međuinstitucionalni ured, je objavljivanje publikacija institucija Europskih zajednica i Europske unije u najboljim mogućim uvjetima.
   S tim ciljem omogućuje institucijama ispunjavanje obveza objavljivanja zakonodavnih tekstova te doprinosi tehničkoj formulaciji i provedbi informacijskih i komunikacijskih politika u okviru svojih područja nadležnosti.
   2.   Uredom upravlja direktor prema strateškim smjernicama koje određuje upravljački odbor. Osim odredbi ove Odluke koje su specifične za međuinstitucionalnu ulogu Ureda, Ured primjenjuje administrativne i financijske postupke Komisije. Pri utvrđivanju tih postupaka, Komisija uzima u obzir posebnu prirodu Ureda.
   Članak 2.
   Definicije
   Za potrebe ove odluke primjenjuju se sljedeće definicije:

               1.

               „objavljivanje” znači svaka radnja potrebna za oblikovanje, provjeru, dodjelu međunarodnih standardnih brojeva i/ili kataloških brojeva, proizvodnju, katalogizaciju, indeksiranje, distribuciju, promociju, prodaju, čuvanje i arhiviranje publikacija u bilo kojem obliku i bilo kojim postojećim ili budućim sredstvima;

               2.

               „publikacije” znači svi tekstovi, objavljeni na bilo kojem mediju i u bilo kojem formatu, koji imaju međunarodni standardni broj i/ili kataloški broj;

               3.

               „obvezne publikacije” znači publikacije objavljene u skladu s ugovorima ili drugim zakonodavnim tekstovima;

               4.

               „neobvezne publikacije” znači publikacije izdane na temelju ovlasti bilo koje institucije;

               5.

               „upravljanje autorskim pravima” znači da autorske usluge imaju autorska prava ili prava na korištenje i uključuje upravljanje tim pravima od strane Ureda u odnosu na publikacije povjerene Uredu za objavljivanje;

               6.

               „neto prihodi od prodaje” znači ukupni iznos računa umanjen za odobren trgovinski popust i za troškove upravljanja i prikupljanja te bankarske troškove;

               7.

               „institucije” znači institucija, tijela, uredi i agencije osnovani Ugovorima ili na temelju Ugovora.

         Članak 3.
   Opseg nadležnosti Ureda
   1.   Ured ima sljedeće nadležnosti:

               (a)

               objavljivanje Službenog lista Europske unije (dalje u tekstu: Službeni list) i jamčenje njegove vjerodostojnosti;

               (b)

               objavljivanje drugih obveznih publikacija;

               (c)

               objavljivanje ili zajedničko objavljivanje neobveznih publikacija povjerenih Uredu na temelju ovlasti svake institucije, posebno u kontekstu komunikacijskih aktivnosti tih institucija;

               (d)

               objavljivanje ili zajedničko objavljivanje publikacija na vlastitu inicijativu, uključujući publikacije namijenjene promicanju vlastitih usluga; u tom kontekstu Ured može osigurati prijevode putem ugovora o uslugama;

               (e)

               razvoj, održavanje i ažuriranje usluga elektroničkog objavljivanja za javnost;

               (f)

               stavljanje cijelog zakonodavstva i drugih službenih tekstova na raspolaganje javnosti;

               (g)

               čuvanje svih publikacija institucija i njihovo stavljanje na raspolaganje javnosti u elektroničkom obliku;

               (h)

               dodjeljivanje međunarodnih standardnih brojeva i/ili kataloških brojeva publikacijama institucija;

               (i)

               upravljanje pravima umnožavanja i prevođenja vezano uz publikacije institucija;

               (j)

               promicanje i prodaja publikacija i usluga koje nudi javnosti.

         2.   Ured pruža savjete i pomoć institucijama za:

               (a)

               programiranje i planiranje njihovih programa publikacija;

               (b)

               provedbu njihovih izdavačkih projekata, bez obzira na medij objavljivanja;

               (c)

               pružanje usluga oblikovanja i dizajna stranica za njihove izdavačke projekte;

               (d)

               pružanje podataka o trendovima na tržištu publikacija u državama članicama i o temama koje mogu zanimati najširu publiku;

               (e)

               odlučivanje o tiraži i utvrđivanje planova distribucije;

               (f)

               određivanje cijena i prodaju publikacija;

               (g)

               promicanje, distribuciju i ocjenjivanje njihovih publikacija, besplatnih ili onih za prodaju;

               (h)

               analiziranje, ocjenjivanje i izradu internetskih stranica i internetskih usluga za javnost;

               (i)

               izradu okvirnih ugovora za izdavačku djelatnost;

               (j)

               pružanje tehnološkog nadzora izdavačkih sustava.

         Članak 4.
   Nadležnosti institucija
   1.   Svaka institucija ima isključivu nadležnost za donošenje odluka o objavljivanju vlastitih publikacija.
   2.   Institucije koriste usluge Ureda za objavljivanje svojih obveznih publikacija.
   3.   Institucije mogu objavljivati svoje neobvezne publikacije bez sudjelovanja Ureda. U tom slučaju, one traže od Ureda međunarodne standardne brojeve i/ili kataloške brojeve i dostavljaju Uredu elektroničku verziju publikacije u bilo kojem formatu, kao i dvije papirnate preslike publikacije ako je potrebno.
   4.   Institucije se obvezuju da će osigurati sva prava na umnožavanje, prevođenje i distribuciju vezano uz sve sastavne elemente publikacije.
   5.   Institucije se obvezuju da će za svoje publikacije utvrditi distribucijski plan, odobren od strane Ureda.
   6.   Institucije mogu sklopiti ugovore o uslugama s Uredom radi utvrđivanja metoda njihove suradnje.
   Članak 5.
   Zadaće Ureda
   1.   Zadaće Ureda uključuju sljedeće:

               (a)

               uspoređivanje dokumenata za objavljivanje;

               (b)

               pripremu, grafički dizajn, ispravljanje, oblikovanje stranica i provjeru tekstova i drugih komponenti, u bilo kojem obliku i mediju, prema uputama institucija i u skladu sa zahtjevima tipografskog i jezičnog predstavljanja utvrđenog u suradnji s institucijama;

               (c)

               indeksiranje i katalogizaciju publikacija;

               (d)

               dokumentarnu analizu tekstova objavljenih u Službenom listu i drugih službenih tekstova;

               (e)

               konsolidiranje zakonodavnih tekstova;

               (f)

               upravljanje, razvoj, ažuriranje i distribuciju višejezičnog pojmovnika Eurovoc;

               (g)

               organizaciju tiskanja od strane pružatelja usluga;

               (h)

               nadzor izvršenja poslova;

               (i)

               kontrolu kvalitete;

               (j)

               prihvaćanje u odnosu na kvalitetu i količinu;

               (k)

               fizičku i elektroničku distribuciju Službenog lista, službenih tekstova koji nisu objavljeni u Službenom listu i drugih neobveznih publikacija;

               (l)

               čuvanje;

               (m)

               fizičko i elektroničko arhiviranje;

               (n)

               ponovno tiskanje publikacija koje su izašle iz tiska i tiskanje na zahtjev;

               (o)

               stvaranje pročišćenog kataloga publikacija institucija;

               (p)

               prodaju, uključujući izdavanje računa, prikupljanje i prijenos prihoda i upravljanje potraživanjima;

               (q)

               promociju;

               (r)

               stvaranje, nabavu, upravljanje, ažuriranje, praćenje i nadzor popisa adresa institucija i stvaranje ciljanih popisa adresa.

         2.   U okviru svojih ovlasti ili na temelju prenošenja ovlasti dužnosnika za ovjeravanje od strane institucija, Ured je odgovoran za:

               (a)

               javnu nabavu, uključujući i preuzimanje pravno obvezujućih obveza;

               (b)

               financijski nadzor ugovora s dobavljačima;

               (c)

               podmirenje troškova, uključujući prihvaćanje koje se odnosi na kvalitetu i količinu, izraženo potpisivanjem suglasnosti za plaćanje;

               (d)

               odobrenje rashoda;

               (e)

               prihode poslovanja.

         Članak 6.
   Upravljački odbor
   1.   Osniva se upravljački odbor u kojem su zastupljene sve institucije potpisnice. Upravljački odbor čine tajnik Suda, zamjenik glavnog tajnika Vijeća i glavni tajnici drugih institucija ili njihovi predstavnici. Europska središnja banka sudjeluje u radu upravljačkog odbora u svojstvu promatrača.
   2.   Upravljački odbor imenuje predsjednika, koji se bira između članova odbora, na razdoblje od dvije godine.
   3.   Upravljački odbor sastaje se najmanje četiri puta godišnje na prijedlog predsjednika ili na zahtjev institucije.
   4.   Upravljački odbor donosi poslovnik koji se objavljuje u Službenom listu.
   5.   Odluke upravljačkog odbora se donose običnom većinom, osim ako je drukčije predviđeno.
   6.   Svaka ustanova koja je potpisnica ove Odluke ima jedan glas u upravljačkom odboru.
   Članak 7.
   Zadaće i nadležnosti upravljačkog odbora
   1.   Odstupajući od članka 6. upravljački odbor u zajedničkom interesu institucija i u okviru nadležnosti Ureda jednoglasno donosi sljedeće odluke:

               (a)

               na temelju prijedloga direktora usvaja strateške ciljeve Ureda i propise koji uređuju djelovanje Ureda;

               (b)

               utvrđuje smjernice za opće politike Ureda, posebno što se tiče prodaje, distribucije i objavljivanja, te osigurava da Ured doprinosi oblikovanju i provedbi informacijskih i komunikacijskih politika unutar svojih područja nadležnosti;

               (c)

               na temelju nacrta koji sastavlja direktor Ureda usvaja godišnje izvješće o upravljanju naslovljen na institucije u vezi provedbe strategije i usluga od strane Ureda; do 1. svibnja svake godine, Odbor dostavlja institucijama izvješće o prethodnoj financijskoj godini;

               (d)

               odobrava projekcije prihoda i rashoda Ureda na temelju proračunskog postupka za administrativni proračun Ureda;

               (e)

               odobrava kriterije prema kojima Ured vodi svoje troškovno računovodstvo, koje usvaja direktor Ureda;

               (f)

               podnosi institucijama prijedloge za poboljšanje neometanog funkcioniranja Ureda.

         2.   Upravljački odbor uzima u obzir smjernice koje su donijela međuinstitucionalna tijela uspostavljena u području komunikacije i informiranja. Predsjednik upravljačkog odbora komunicira s ovim tijelima svake godine.
   3.   Kontakt osoba s ovlastima za izvršavanje strateških odluka unutar područja nadležnosti Ureda je predsjednik upravljačkog odbora u svojstvu predstavnika međuinstitucionalne suradnje.
   4.   Predsjednik upravljačkog odbora i direktor Ureda na temelju zajedničkog dogovora izrađuju zajednička pravila za informiranje i komunikaciju radi formaliziranja njihovog odnosa. Ta pravila se dostavljaju članovima upravljačkog odbora na znanje.
   Članak 8.
   Direktor Ureda
   Direktor Ureda je odgovoran za neometano funkcioniranje Ureda, djelujući pod nadzorom upravljačkog odbora i u okviru svojih nadležnosti. Tijekom primjene upravnih i financijskih postupaka djeluje pod nadzorom Komisije.
   Članak 9.
   Zadaće i nadležnosti direktora Ureda
   1.   Direktor Ureda osigurava tajništvo za upravljački odbor i dostavlja tromjesečna izvješća upravljačkom odboru o obavljanju svojih dužnosti.
   2.   Direktor Ureda podnosi upravljačkom odboru prijedloge za poboljšanje neometanog funkcioniranja Ureda.
   3.   Nakon savjetovanja s upravljačkim odborom, direktor Ureda određuje vrste usluga koje Ured može obavljati za institucije uz naplatu i odgovarajuće naknade.
   4.   Direktor Ureda, uz suglasnost upravljačkog odbora, utvrđuje kriterije za obavljanje troškovnog računovodstva Ureda. On određuje postupke za računovodstvenu suradnju između Ureda i institucija u dogovoru s računovodstvenim službenikom Komisije.
   5.   Direktor Ureda izrađuje nacrte projekcija prihoda i rashoda Ureda u okviru proračunskog postupka za administrativni proračun Ureda. Navedeni prijedlozi se po odobrenju upravljačkog odbora dostavljaju Komisiji.
   6.   Direktor Ureda odlučuje hoće li i u skladu s kojim postupcima biti objavljene publikacije trećih strana.
   7.   Direktor Ureda sudjeluje u međuinstitucionalnim aktivnostima u vezi informiranja i komunikacije unutar područja nadležnosti Ureda.
   8.   Što se tiče objavljivanja zakonodavstva i službenih dokumenata koji se odnose na zakonodavni postupak, uključujući i Službeni list, direktor Ureda:

               (a)

               osigurava da nadležna tijela u svakoj instituciji donesu osnovne odluke koje će se primjenjivati zajednički;

               (b)

               podnosi prijedloge za poboljšanje strukture i oblikovanja Službenog lista i službenih zakonodavnih tekstova;

               (c)

               podnosi prijedloge institucijama za usklađivanje oblika tekstova za objavljivanje;

               (d)

               ispituje sve poteškoće s kojima se susreće u svakodnevnom djelovanju, u kontekstu Ureda sastavlja potrebne upute i predlaže institucijama odgovarajuće preporuke kako bi se prevladale takve poteškoće.

         9.   Direktor Ureda u skladu s Financijskom uredbom sastavlja godišnje izvješće o aktivnostima koje obuhvaća upravljanje sredstvima dodijeljenim od strane Komisije i drugih institucija na temelju Financijske uredbe. Izvješće se upućuje Komisiji i predmetnim institucijama, te na znanje upravljačkom odboru.
   10.   Radi dodjeljivanja sredstava Komisije i izvršenja proračuna, postupci informiranja i savjetovanja između povjerenika nadležnog za odnose s Uredom i direktora Ureda utvrđuju se zajedničkim dogovorom.
   11.   Direktor Ureda odgovoran je za provedbu strateških ciljeva usvojenih od strane upravljačkog odbora i za dobro upravljanje Uredom i njegovim aktivnostima kao i upravljanje njegovim proračunom.
   12.   Ako je direktor Ureda odsutan ili nedostupan, primjenjuju se pravila o zamjenjivanju na temelju razreda i staža, osim ako se upravljački odbor, na prijedlog predsjednika odbora ili direktora Ureda, odluči za drukčiji redoslijed.
   13.   Direktor Ureda obavješćuje institucije o planiranju i korištenju sredstava i postignutom napretku u radu u tromjesečnom izvješću.
   Članak 10.
   Osoblje
   1.   Komisija, uz jednoglasnu suglasnost upravljačkog odbora, imenuje glavnog direktora i direktora. Pravila Komisije o mobilnosti i procjeni viših rukovoditelja primjenjuju se na glavnog direktora i direktora (razred AD 16/AD 15/AD 14). Kada se približava uobičajeni rok za mobilnost predviđen u relevantnim pravilima za dužnosnike na takvom položaju, Komisija obavješćuje upravljački odbor, koji može dati jednoglasno mišljenje o tom slučaju.
   2.   Upravljački odbor usko sudjeluje u svim postupcima koji se moraju završiti prije imenovanja dužnosnika ili ostalih službenika na radna mjesta glavnog direktora (razredi AD 16/AD 15) i direktora (razredi AD 15/AD 14) Ureda, posebno u izradi obavijesti o slobodnim radnim mjestima, razmatranju prijava i imenovanju natječajnih odbora koji se odnose na te položaje.
   3.   Ovlasti tijela za imenovanje i ovlasti tijela ovlaštenog za sklapanje ugovora o radu u odnosu na dužnosnike i ostale službenike dodijeljene Uredu obavlja Komisija. Komisija može prenijeti neke svoje ovlasti unutar Komisije i direktoru Ureda. Takvo delegiranje se izvršava pod istim uvjetima kao i direktore glavnih uprava Komisije.
   4.   U skladu sa stavkom 2. odredbe i postupci koje je usvojila Komisija za provedbu Pravilnika o osoblju za dužnosnike i Uvjeta zaposlenja ostalih službenika Europskih zajednica primjenjuje se na dužnosnike i ostale službenike dodijeljene Uredu pod istim uvjetima kao za dužnosnike Komisije i ostale službenike na službi u Luxembourgu.
   5.   Službenici svih institucija obavješćuju se o slobodnim radnim mjestima unutar Ureda za koja će se objaviti obavijest o slobodnom radnom mjestu, čim se tijelo za imenovanje ili tijelo ovlašteno za sklapanje ugovora o radu odluči popuniti to mjesto.
   6.   Direktor Ureda izvješćuje upravljački odbor o upravljanju osobljem na tromjesečnoj osnovi.
   Članak 11.
   Financijski aspekti
   1.   Proračunska sredstva dodijeljena Uredu čiji se cjelokupan iznos prikazuje pod posebnom stavkom u odjeljku proračuna koji se odnosi na Komisiju, detaljno se određuju u Prilogu tom odjeljku. Taj Prilog je u obliku izjave o prihodima i rashodima podijeljen na isti način kao odjeljci proračuna.
   2.   Plan radnih mjesta Ureda utvrđuje se u Prilogu planu radnih mjesta Komisije.
   3.   Svaka institucija je dužnosnik za ovjeravanje za relevantna proračunska sredstva pod stavkom „rashodi za objavljivanje” u njihovom proračunu.
   4.   Svaka institucija može prenijeti ovlasti dužnosnika za ovjeravanje na direktora Ureda za upravljanje sredstvima koja su prikazana u njezinom odjeljku i određuje granice i uvjete za to prenošenje ovlasti u skladu s Financijskom uredbom. Direktor Ureda izvješćuje upravljački odbor o takvom prenošenju ovlasti na tromjesečnoj osnovi.
   5.   Proračunsko i financijsko upravljanje Uredom, uključujući upravljanje sredstvima dodijeljeno od strane institucija osim Komisije, obavlja se u skladu s Financijskom uredbom i njezinim provedbenim odredbama i financijskim okvirom koji je na snazi u Komisiji.
   6.   Financijski izvještaji Ureda sastavljaju se u skladu s računovodstvenim pravilima i metodama odobrenim od strane računovodstvenog službenika Komisije. Ured vodi odvojene račune za prodaju Službenog lista i publikacija. Neto prihodi od prodaje se prenose na institucije.
   Članak 12.
   Nadzor
   1.   Funkciju unutarnjeg revizora u Uredu obavlja unutarnji revizor Komisije, u skladu s Financijskom uredbom. Ured uspostavlja unutarnju reviziju koristeći modalitete slične onima za glavne uprave i službe Komisije. Institucije mogu od direktora Ureda zatražiti uključivanje određenih revizija u programa rada unutarnje revizije Ureda.
   2.   Ured odgovara na sva pitanja iz svoje nadležnosti u vezi s ovlastima Europskog ureda za borbu protiv prijevara (OLAF). Kako bi se zaštitili interesi Europske unije, predsjednik upravljačkog odbora i direktor OLAF-a dogovaraju se o načinima međusobnog informiranja.
   Članak 13.
   Pritužbe i zahtjevi
   1.   U granicama svoje nadležnosti, Ured je odgovoran za davanje odgovora na pitanja Europskog ombudsmana i Europskog nadzornika za zaštitu podataka.
   2.   Svaki pravni postupak unutar područja nadležnosti Ureda bit će pokrenut protiv Komisije.
   Članak 14.
   Javni pristup dokumentima
   1.   Direktor Ureda donosi odluke iz članka 7. Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (4). U slučaju odbijanja zahtjeva, odluke o ponovnim zahtjevima donosi glavni tajnik Komisije.
   2.   Ured vodi registar dokumenata u skladu s člankom 11. Uredbe (EZ) br. 1049/2001.
   Članak 15.
   Ukidanje
   Odluka 2000/459/EZ, EZUČ, Euratom stavlja se izvan snage.
   Upućivanja na Odluku stavljenu izvan snage smatraju se upućivanjima na ovu Odluku.
   Članak 16.
   Datum proizvodnje učinaka
   Ova Odluka proizvodi učinke sljedećeg dana od dana objave u Službenom listu Europske unije.

      Sastavljeno u Bruxellesu i Luxembourgu 26. lipnja 2009.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         K. SCHWARZENBERG

            Za Komisiju

            Predsjednik

         J. M. BARROSO

            Za Sud

            Predsjednik

         V. SKOURIS

            Za Revizorski sud

            Predsjednik

         V. M. SILVA CALDEIRA

            Za Europski gospodarski i socijalni odbor

            Predsjednik

         M. SEPI

            Za Odbor regija

            Predsjednik

         L. VAN DEN BRANDE

      (1)  SL 152, 13.7.1967., str. 18.

      (2)  SL L 183, 22.7.2000., str. 12.

      (3)  SL L 248, 16.9.2002., str. 1.

      (4)  SL L 145, 31.5.2001., str. 43.


title: Odluka Vijeća 2005/451/PUP od 13. lipnja 2005. o određivanju datuma početka primjene određenih odredbi Uredbe (EZ) br. 871/2004 o uvođenju nekih novih funkcija Schengenskog informacijskog sustava, uključujući borbu protiv terorizma

text:
               01/Sv. 003

               HR

               Službeni list Europske unije

               88

         32005D0451

               L 158/26

               SLUŽBENI LIST EUROPSKE UNIJE

               13.06.2005.

      ODLUKA VIJEĆA 2005/451/PUP
   od 13. lipnja 2005.
   o određivanju datuma početka primjene određenih odredbi Uredbe (EZ) br. 871/2004 o uvođenju nekih novih funkcija Schengenskog informacijskog sustava, uključujući borbu protiv terorizma
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 871/2004 od 29. travnja 2004. o uvođenju nekih novih funkcija Schengenskog informacijskog sustava, uključujući borbu protiv terorizma (1) (Uredba Vijeća), a posebno njezin članak 2. stavak 2.,
   budući da:

               (1)

               Vijeće je 24. veljače 2005. donijelo Odluku 2005/211/PUP o uvođenju nekih novih funkcija Schengenskog informacijskog sustava, uključujući borbu protiv terorizma (2).

               (2)

               Sukladno članku 2. stavcima 1., 2. i 3. te Odluke, neke od njezinih odredbi stupaju na snagu na dane koji su ondje navedeni.

               (3)

               Primjereno je da se jednake odredbe Uredbe Vijeća počinju primjenjivati na iste datume.

               (4)

               Članak 2. stavak 2. Uredbe Vijeća utvrđuje da se Uredba Vijeća primjenjuje od dana koji utvrđuje Vijeće čim se za to ispune svi potrebni preduvjeti, te da Vijeće može odrediti različite datume početka primjene različitih odredbi.

               (5)

               Preduvjeti navedeni u članku 2. stavku 2. Uredbe Vijeća ispunjeni su sukladno članku 1. stavcima 1., 3., 7. i 8.

               (6)

               Što se tiče Islanda i Norveške, ova Odluka predstavlja razvoj onih odredbi schengenske pravne stečevine u smislu Sporazuma sklopljenog između Vijeća Europske unije i Republike Islanda i Kraljevine Norveške o njihovom pridruživanju provedbi, primjeni i razvoju schengenske pravne stečevine (3), koje su obuhvaćene područjem iz članka 1. točke G Odluke Vijeća 1999/437/EZ od 17. svibnja 1999. o nekim provedbenim propisima za provedbu Sporazuma (4).

               (7)

               Što se tiče Švicarske, ova Odluka predstavlja razvoj onih odredbi schengenske pravne stečevine u smislu Sporazuma potpisanog između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (5), koje su obuhvaćene područjem iz članka 1. točke G Odluke Vijeća 1999/437/EZ u vezi s člankom 4. stavkom 1. Odluke Vijeća od 25. listopada 2004. o potpisivanju u ime Europske unije, o potpisivanju u ime Europske zajednice i privremenoj primjeni određenih odredbi tog Sporazuma (6),

         ODLUČILO JE:
   Članak 1.
   1.   Članak 1. stavci 1. i 3. Uredbe Vijeća primjenjuju se od 13. lipnja 2005.
   2.   Članak 1. stavci 7. i 8. Uredbe Vijeća primjenjuju se od 11. rujna 2005.
   3.   Članak 1. stavci 1., 3., 7. i 8. Uredbe Vijeća što se tiče Norveške i Islanda primjenjuju se od 10. prosinca 2005.
   Članak 2.
   Ova Odluka stupa na snagu na dan donošenja. Ona se objavljuje u Službenom listu Europske unije.

      Sastavljeno u Luxembourgu 13. lipnja 2005.

            Za Vijeće

            Predsjednik

         J. ASSELBORN

      (1)  SL L 162, 30.4.2004., str. 29.

      (2)  SL L 68, 15.3.2005., str. 44.

      (3)  SL L 176, 10.7.1999., str. 36.

      (4)  SL L 176, 10.7.1999., str. 31.

      (5)  Dokument Vijeća 13054/04 dostupan na http://register.consilium.eu.int

      (6)  SL L 368, 15.12.2004., str. 26. i SL L 370, 17.12.2004., str. 78.


title: 2014/656/EU: Odluka Vijeća od 8. rujna 2014. o imenovanju talijanskog člana Odbora regija

text:
               9.9.2014

               HR

               Službeni list Europske unije

               L 268/14

         ODLUKA VIJEĆA
   od 8. rujna 2014.
   o imenovanju talijanskog člana Odbora regija

      (2014/656/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog talijanske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto člana postalo je slobodno istekom mandata gđe Mercedes BRESSO,

         DONIJELO JE OVU ODLUKU:
   Članak 1.
   Sljedeća osoba imenuje se u Odbor regija do kraja tekućeg mandata, koji istječe 25. siječnja 2015.:

               —

               g. Francesco PIGLIARU, Presidente della Regione Sardegna.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. rujna 2014.

            Za Vijeće

            Predsjednik

         S. GOZI

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: Odluka Vijeća 2011/857/ZVSP od 19. prosinca 2011. o izmjeni i proširenju Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)

text:
               18/Sv. 006

               HR

               Službeni list Europske unije

               253

         32011D0857

               L 338/52

               SLUŽBENI LIST EUROPSKE UNIJE

               19.12.2011.

      ODLUKA VIJEĆA 2011/857/ZVSP
   od 19. prosinca 2011.
   o izmjeni i proširenju Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 12. prosinca 2005. donijelo Zajedničku akciju 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (1).

               (2)

               Vijeće je 26. svibnja 2011. donijelo Odluku 2011/312/ZVSP (2) o izmjeni Zajedničke akcije 2005/889/ZVSP i produljilo ju do 31. prosinca 2011.

               (3)

               Politički i sigurnosni odbor (PSO) je 8. studenoga 2011. preporučio tehničko produljenje misije EU BAM Rafah na daljnjih 6 mjeseci.

               (4)

               Misiju EU BAM Rafah bi trebalo dodatno produljiti od 1. siječnja 2012. do 30. lipnja 2012. na temelju njezinog trenutačnog mandata.

               (5)

               Potrebno je također utvrditi financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. siječnja 2012. do 30. lipnja 2012.

               (6)

               Misija EU BAM Rafah provodit će se u kontekstu stanja koje se može pogoršati i koje bi moglo ometati postizanje ciljeva vanjskog djelovanja Unije kako su određeni u članku 21. Ugovora o Europskoj uniji,

         DONIJELO JE OVU ODLUKU:
   Članak 1.
   Zajednička akcija 2005/889/ZVSP mijenja se kako slijedi:

               (1)

               Članak 12. zamjenjuje se sljedećim:
               „Članak 12.
               Sigurnost
               1.   Zapovjednik civilne operacije usmjerava planiranje sigurnosnih mjera voditelja misije i osigurava njihovu ispravnu i učinkovitu provedbu u okviru misije EU BAM Rafah u skladu s člancima 5. i 9., u koordinaciji s Upravom za sigurnost Europske službe za vanjsko djelovanje (ESVD).
               2.   Voditelj misije odgovoran je za sigurnost misije EU BAM Rafah i za poštivanje minimalnih sigurnosnih zahtjeva koji se primjenjuju na misiju EU BAM Rafah, u skladu s politikom Unije o sigurnosti osoblja razmještenog izvan Unije u operativnom svojstvu na temelju glave V. Ugovora i njegovim popratnim instrumentima.
               3.   Voditelju misije pomaže viši dužnosnik za sigurnost misije (VDSM), koji izvješćuje voditelja misije i održava bliski funkcionalni odnos s Upravom za sigurnost ESVD-a.
               4.   Osoblje misije EU BAM Rafah prolazi kroz obvezno sigurnosno osposobljavanje prije preuzimanja dužnosti, u skladu s OPLAN-om. Ono također ima redovito ponavljanje osposobljavanja na terenu koje organizira VDSM.”

               (2)

               U članku 13. stavak 1. zamjenjuje se sljedećim:
               „1.   Financijski referentni iznos namijenjen pokrivanju izdataka povezanih s misijom EU BAM Rafah za razdoblje od 25. studenoga 2005. do 31. prosinca 2011. iznosi 21 570 000 EUR.
               Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. siječnja 2012. do 30. lipnja 2012. iznosi 970 000 EUR.”

               (3)

               U članku 16. drugi stavak zamjenjuje se sljedećim:
               „Prestaje vrijediti 30. lipnja 2012.”

         Članak 2.
   Ova Odluka stupa na snagu na dan donošenja.
   Primjenjuje se od 1. siječnja 2012.

      Sastavljeno u Bruxellesu 19. prosinca 2011.

            Za Vijeće

            Predsjednik

         M. DOWGIELEWICZ

      (1)  SL L 327, 14.12.2005., str. 28.

      (2)  SL L 140, 27.5.2011., str. 55.


title: 2014/669/EU: Odluka Vijeća od 23. lipnja 2014. o potpisivanju, u ime Europske unije, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke

text:
               20.9.2014

               HR

               Službeni list Europske unije

               L 278/6

         ODLUKA VIJEĆA
   od 23. lipnja 2014.
   o potpisivanju, u ime Europske unije, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke

      (2014/669/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 2. točku (b) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 22. siječnja 2007. ovlastilo Komisiju da započne pregovore s Ukrajinom o sklapanju novog sporazuma između Unije i Ukrajine koji zamjenjuje Sporazum o partnerstvu i suradnji (1).

               (2)

               Uzimajući u obzir bliski povijesni odnos i sve bliže veze između stranaka, kao i njihovu želju za jačanjem i produbljivanjem odnosa na ambiciozan i inovativan način, pregovori o Sporazumu o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (dalje u tekstu „Sporazum”), uspješno su zaključeni parafiranjem Sporazuma 2012.

               (3)

               Nakon potpisivanja preambule, članka 1. i glava I., II. i VII. Sporazuma na sastanku na vrhu između Unije i njezinih država članica, s jedne strane, i Ukrajine, s druge strane, koji je održan u Bruxellesu 21. ožujka 2014., trebalo bi potpisati ostale dijelove Sporazuma.

               (4)

               Ova se Odluka odnosi samo na članak 17. Sporazuma, koji sadrži posebne obveze o postupanju prema državljanima trećih zemalja koji su zakonito zaposleni kao radnici na državnom području druge stranke i koji ulazi u područje primjene dijela trećeg glave V. Ugovora o funkcioniranju Europske unije. Cilj i sadržaj navedenih odredbi različiti su od cilja i sadržaja, te su neovisni o cilju i sadržaju, drugih odredbi Sporazuma o uspostavi pridruživanja između stranaka. Usporedno s ovom Odlukom donijet će se zasebna odluka o drugim odredbama Sporazuma, u mjeri u kojoj one još nisu bile potpisane 21. ožujka 2014.

               (5)

               U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, navedene države članice ne sudjeluju u donošenju ove Odluke te ona za njih nije obvezujuća niti se na njih primjenjuje.

               (6)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Sporazum ne bi trebalo tumačiti kao da se njime dodjeljuju prava ili nameću obveze na koje se može izravno pozivati pred sudovima Unije ili država članica,

         DONIJELO JE OVU ODLUKU:
   Članak 1.
   1.   Odobrava se potpisivanje, u ime Unije, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (dalje u tekstu „Sporazum”), u pogledu njegova članka 17., podložno sklapanju navedenog Sporazuma i u skladu sa Završnim aktom.
   2.   Tekst Sporazuma priložen je Odluci Vijeća 2014/295/EU od 17. ožujka 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu preambule, članka 1. i glava I., II. i VII. Sporazuma (2).
   Završni akt priložen je Odluci Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz izuzetak odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (3), koja se donosi usporedno s ovom Odlukom.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma u ime Unije.
   Članak 3.
   Sporazum se ne smije tumačiti kao da se njime dodjeljuju prava ili nameću obveze na koje se može izravno pozivati pred sudovima Unije ili država članica.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 23. lipnja 2014.

            Za Vijeće

            Predsjednica

         C. ASHTON

      (1)  Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ukrajine, s druge strane (SL L 49, 19.2.1998., str. 3.).

      (2)  SL L 161, 29.5.2014., str. 1.

      (3)  Vidjeti stranicu 1. ovoga Službenog lista.


title: 98/646/ZVSP: Odluka Vijeća od 13. studenoga 1998. donesena na temelju članka J.4 stavka 2. Ugovora o Europskoj uniji o praćenju situacije na Kosovu

text:
               18/Sv. 013

               HR

               Službeni list Europske unije

               6

         31998D0646

               L 308/1

               SLUŽBENI LIST EUROPSKE UNIJE

               13.11.1998.

      ODLUKA VIJEĆA

   od 13. studenoga 1998.
   donesena na temelju članka J.4 stavka 2. Ugovora o Europskoj uniji o praćenju situacije na Kosovu
   (98/646/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak J.4 stavak 2.,
   uzimajući u obzir Izjavu (br. 30) o Zapadnoeuropskoj uniji koja je obuhvaćena Završnim aktom, potpisanim nakon donošenja Ugovora,
   budući da je Vijeće 26. listopada 1998. usvojilo izjavu koja definira cjelokupni pristup Kosovu, uključujući potpunu potporu Europske unije sporazumima potpisanima u Beogradu 16. listopada 1998. između Savezne Republike Jugoslavije (SRJ) i OESS-a i 15. listopada 1998. između SRJ-a i NATO-a, potpunu potporu OESS-u i Verifikacijskoj misiji na Kosovu, kao i spremnost Europske unije da doprinese pomoći izbjeglicama i prognanicima;
   budući da akcija Europske unije, kao što je gore navedeno, zahtjeva precizno poznavanje terenske situacije na Kosovu; budući da bi tom poznavanju pripomogle informacije dobivene interpretacijom satelitskih snimki;
   budući da je jedan od zadataka Satelitskog centra Zapadnoeuropske unije (ZEU) pribavljanje „informacija koje proizlaze iz interpretacije satelitskih snimki”, između ostalog radi nadzora opće sigurnosti, uključujući opće nadziranje područja koja su od interesa ZEU-u na temelju mandata Vijeća i potpore nadziranju izvršenja ugovora;
   budući da se Europska unija u takvim slučajevima treba obratiti ZEU-u,
   DONIJELO JE OVU ODLUKU:
   Članak 1.
   Europska unija traži od ZEU-a da joj pomoću Satelitskog centra ZEU-a pribavi potrebne informacije vezano za:

               —

               stanje provedbe sporazuma potpisanih u Beogradu 16. listopada 1998. između SRJ i OESS-a te 15. listopada 1998. između SRJ i NATO-a,
               i

               —

               položaj izbjeglica i prognanika te infrastrukture u tom pogledu,

         da bi Europska unija mogla doprinijeti nadzoru potrebnom za sveukupni uspjeh misija OESS-a i NATO-a.
   Članak 2.
   O ovoj se Odluci obavješćuje ZEU u skladu sa zaključcima koje je Vijeće usvojilo 14. svibnja 1996. o prijenosu dokumenata Europske unije ZEU-u.
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka objavljuje u Službenom listu.

      Sastavljeno u Bruxellesu 13. studenoga 1998.

            Za Vijeće

            Predsjednik

         J. FARNLEITNER


title: 2013/32/EU: Odluka Europske središnje banke od 19. prosinca 2012. o izmjeni Odluke ESB/2010/24 o privremenoj raspodjeli prihoda Europske središnje banke od euronovčanica u optjecaju i od vrijednosnih papira kupljenih u okviru programa za tržišta vrijednosnih papira (ESB/2012/33)

text:
74                     HR                               Službeni list Europske unije                                            10/Sv. 6
32012D0033(01)
L 13/12                                              SLUŽBENI LIST EUROPSKE UNIJE                                             17.1.2013.
                                               ODLUKA EUROPSKE SREDIŠNJE BANKE
                                                         od 19. prosinca 2012.
               o izmjeni Odluke ESB/2010/24 o privremenoj raspodjeli prihoda Europske središnje banke od
               euronovčanica u optjecaju i od vrijednosnih papira kupljenih u okviru programa za tržišta
                                                           vrijednosnih papira
                                                              (ESB/2012/33)
                                                               (2013/32/EU)
UPRAVNO VIJEĆE EUROPSKE SREDIŠNJE BANKE,                                  DONIJELO JE OVU ODLUKU:
uzimajući u obzir Statut Europskog sustava središnjih banaka i                                       Članak 1.
Europske središnje banke, a posebno njegov članak 33.,
                                                                                Izmjena
budući da:                                                                Članak 2. stavci od 2. do 4. zamjenjuju se sljedećim:
(1)     Odlukom ESB/2010/24 od 25. studenoga 2010. o                        „2.     Osim ako Upravno vijeće odluči drukčije, ESB raspo
        privremenoj raspodjeli prihoda Europske središnje                   djeljuje nacionalnim središnjim bankama svoj prihod od
        banke od euronovčanica u optjecaju i od vrijednosnih                euronovčanica u optjecaju ostvaren u svakoj financijskoj
        papira kupljenih u okviru programa za tržišta vrijedno             godini i svoj prihod od vrijednosnih papira kupljenih u
        snih papira (1) utvrđuje se kako Europska središnja banka           sklopu PTVP-a zarađen u svakoj financijskoj godini poslje
        (ESB) raspodjeljuje nacionalnim središnjim bankama: (a)             dnjeg radnog dana u siječnju sljedeće godine.
        svoj prihod od euronovčanica u optjecaju ostvaren u
        svakoj financijskoj godini; i (b) svoj prihod od vrijedno          3.     Iznos prihoda ESB-a od euronovčanica u optjecaju
        snih papira kupljenih u sklopu programa za tržišta vrijed          može se umanjiti u skladu s odlukom Upravnog vijeća na
        nosnih papira (PTVP) zarađen u svakoj financijskoj                  temelju Statuta ESSB-a u odnosu na troškove ESB-a nastale
        godini.                                                             zbog izdavanja i rukovanja euronovčanicama.”
(2)     Smatra se da je potrebno uskladiti datume za privremenu                                      Članak 2.
        raspodjelu prihoda ESB-a od euronovčanica u optjecaju s
        datumima za raspodjelu prihoda ESB-a od vrijednosnih                                    Stupanje na snagu
        papira kupljenih u sklopu PTVP-a. Osim ako Upravno
        vijeće odluči drukčije, ESB bi trebao raspodijeliti te            Ova Odluka stupa na snagu 31. prosinca 2012.
        dvije vrste prihoda posljednjeg radnog dana u siječnju
        sljedeće godine. To ESB-u daje dovoljno vremena da
        odredi iznos prihoda koji je zarađen od vrijednosnih              Sastavljeno u Frankfurtu na Majni 19. prosinca 2012.
        papira kupljenih u sklopu PTVP-a.
(3)     Stoga je Odluku ESB/2010/24 potrebno izmijeniti na                                                 Predsjednik ESB-a
        odgovarajući način,                                                                                Mario DRAGHI
(1) SL L 6, 11.1.2011., str. 35.


title: Odluka Nadzornog tijela EFTA-e br. 138/16/COL od 28. lipnja 2016. o odobrenju odstupanja Islandu od Uredbe (EZ) br. 216/2008 Europskog parlamenta i Vijeća u smislu postojećih odredbi o izdavanju certifikata o plovidbenosti za uvezene zrakoplove [2016/2013]

text:
               17.11.2016

               HR

               Službeni list Europske unije

               L 310/84

         ODLUKA NADZORNOG TIJELA EFTA-e
   br. 138/16/COL
   od 28. lipnja 2016.
   o odobrenju odstupanja Islandu od Uredbe (EZ) br. 216/2008 Europskog parlamenta i Vijeća u smislu postojećih odredbi o izdavanju certifikata o plovidbenosti za uvezene zrakoplove [2016/2013]
   NADZORNO TIJELO EFTA-e,

      Uzimajući u obzir akt iz točke 66.n Priloga XIII. Sporazumu o EGP-u,

         Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ
          (1)
         , s izmjenama (dalje u tekstu: Akt),
      kako je prilagođen Sporazumu o EGP-u njegovim Protokolom 1., a posebno članak 14. stavke 6. i 7. Akta,

   uzimajući u obzir mišljenje Odbora za promet EFTA-e doneseno 10. lipnja 2016.,
   uzimajući u obzir Odluku 103/13/COL Nadzornog tijela EFTA-e (dalje u tekstu: Tijelo) od 13. ožujka 2013. kojom se član Kolegija s posebnom odgovornošću za promet ovlašćuje za donošenje određenih odluka (dokument br. 578349),
   budući da:
   Dopisom od 25. veljače 2016. (dokument br. 794710), Island je izvijestio Nadzorno tijelo EFTA-e i Europsku agenciju za sigurnost zračnog prometa (dalje u tekstu: Agencija) o svojoj namjeri da odstupi od točke 21.A.174 podtočke b stavka 3. podstavka ii. Priloga I. (dio 21.) aktu iz točke 66.p Priloga XIII. Sporazumu o EGP-u (Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija
       (2), kako je izmijenjena) (dalje u tekstu: Uredba (EU) br. 748/2012) kako je prilagođena Sporazumu o EGP-u njegovim Protokolom 1.
   U skladu s točkom 21.A.174 podtočkom (b) stavkom 3. stavkom ii. Priloga I. (dio 21.) Uredbi (EU) br. 748/2012, svaki zahtjev za izdavanje Certifikata o plovidbenosti za zrakoplov uvezen iz treće zemlje mora uključivati izjavu nadležnog tijela države u kojoj je zrakoplov registriran ili je bio registriran, kojom se dokazuje status plovidbenosti zrakoplova u njezinu registru u trenutku prenošenja. Međutim, u nekim slučajevima ta izjava nije dostupna i ne može se dobiti. Island se stoga namjerava odreći zahtjeva da ta izjava bude uključena.
   U svojoj Odluci od 6. veljače 2014., Europska komisija odobrila je Švedskoj odstupanje od točke 21.A.174 podtočke (b) stavka 3. podstavka ii. Priloga I. (dio 21.) Uredbi (EU) br. 748/2012 i odricanje od zahtjeva da ta izjava bude uključena (3).
   To se odstupanje primjenjuje do prihvaćanja i primjene izmjene kojom bi se riješio ovaj problem, kao dio zadatka za izradu pravilnika RMT.0020, pododjeljak H (Certifikat o plovidbenosti zrakoplova i Ograničeni certifikat o plovidbenosti) iz Priloga I. (dio 21.) Uredbi (EU) br. 748/2012.
   Zadatak za izradu pravilnika RMT.0020 sada je spojen sa zadatkom za izradu pravilnika RMT.0278 (Uvoz zrakoplova iz drugog regulatornog sustava, i revizija iz dijela 21. pododjeljka H) i obavijest o predloženoj izradi pravilnika trenutačno je u završnoj fazi donošenja u Europskoj agenciji za sigurnost zračnog prometa.
   Na temelju prethodno navedenog Tijelo je zaključilo da odstupanje o kojem je izvijestio Island ispunjava zahtjeve navedene u članku 14. stavcima 6. i 7. Akta.
   Mjere predviđene ovom Odlukom u skladu su s mišljenjem Odbora za prijevoz EFTA-e.
   DONIJELO JE OVU ODLUKU:
   Članak 1.
   Island smije odstupiti od točke 21.A.174 podtočke b stavka 3 podstavka ii. Priloga I. (dio 21.) aktu iz točke 66.p Priloga XIII. Sporazumu o EGP-u (Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija, kako je izmijenjena) (dalje u tekstu: Uredba (EU) br. 748/2012) kako je prilagođena Sporazumu o EGP-u njegovim Protokolom 1, i prihvatiti zahtjeve za certifikate o plovidbenosti za zrakoplove uvezene iz treće zemlje bez izjave nadležnog tijela države u kojoj je zrakoplov registriran ili je bio registriran, kojom se dokazuje status plovidbenosti zrakoplova u njezinu registru u trenutku prenošenja.
   Ovo se odstupanje primjenjuje do prihvaćanja i primjene u zemljama EFTA-e izmjene kojom bi se riješio taj problem, kao dio zadatka za izradu pravilnika RMT.0278, pododjeljak H (Certifikat o plovidbenosti zrakoplova i Ograničeni certifikati o plovidbenosti) iz Priloga I. (dio 21.) Uredbi (EU) br. 748/2012.
   Članak 2.
   Sve članice EFTA-e imaju pravo primijeniti mjere iz članka 1. u skladu s uvjetima iz Priloga ovoj Odluci i podliježu obvezi obavješćivanja utvrđenoj u članku 14. stavku 6. Akta.
   Članak 3.
   Ova je Odluka upućena Islandu. Vjerodostojna je na engleskom jeziku.
   Članak 4.
   Ova se Odluka priopćuje Islandu, Norveškoj i Lihtenštajnu.

      Sastavljeno u Bruxellesu 28. lipnja 2016.

            Za Nadzorno tijelo EFTA-e

         Helga JÓNSDÓTTIR

            Članica kolegija

         Carsten ZATSCHLER

            Direktor

      (1)  SL L 79, 19.3.2008., str. 1.

      (2)  SL L 224, 21.8.2012., str. 1.

      (3)  Prilog VI. Odluci Komisije 2014/69/EU оd 6. veljače 2014. kojom se Švedskoj i Ujedinjenoj Kraljevini odobrava odstupanje od određenih zajedničkih pravila sigurnosti zračnog prometa, sukladno članku 14. stavku 6. Uredbe (EZ) br. 216/2008 Europskog parlamenta i Vijeća (SL L 39, 8.2.2014., str. 60.).

      PRILOG

         UVJETI POVEZANI S PRIMJENOM ODSTUPANJA

      Nadležno tijelo dužno je pregledati dokumentaciju zrakoplova i zrakoplov kako bi se potvrdilo sljedeće:

                  —

                  arhivska evidencija zrakoplova potpuna je i dostatna za uspostavljanje proizvodnog i modifikacijskog standarda,

                  —

                  zrakoplov je proizveden u skladu s projektom tipa zrakoplova koji je bio temelj za EASA-in certifikat tipa. U tu svrhu, arhivska evidencija mora sadržavati kopiju prvog certifikata o plovidbenosti ili certifikata za izvoz koji je izdan za novi zrakoplov. Za dobivanje certifikata o plovidbenosti podnositelj zahtjeva može dobiti i izjavu nositelja certifikata tipa čiji proizvodni status potvrđuje i država projektiranja,

                  —

                  zrakoplov odgovara projektu tipa odobrenom certifikatom tipa,

                  —

                  svaki dodatni certifikat tipa, promjena ili popravak odobreni su u skladu s Prilogom I. (dio 21.) Uredbi (EU) br. 748/2012. (1),

                  —

                  provedene su primjenjive direktive o plovidbenosti.

            Konačno, nadležno tijelo dužno je utvrditi da su rezultati njegova istraživanja sukladni rezultatima istrage organizacije koja obavlja provjeru plovidbenosti u skladu s Prilogom I. (dio M) Uredbi Komisije (EU) br. 1321/2014 (2).

         (1)  Akt iz točke 66.p Priloga XIII. Sporazumu o EGP-u (Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija, kako je izmijenjena) kako je prilagođen Sporazumu o EGP-u njegovim Protokolom 1.

         (2)  Akt iz točke 66.q Priloga XIII. Sporazumu o EGP-u (Uredba Komisije (EU) br. 1321/2014 od 26. studenoga 2014. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove, kako je izmijenjena (SL L 362, 17.12.2014., str. 1.)) kako je prilagođena Sporazumu o EGP-u njegovim Protokolom 1.


title: Odluka Vijeća (EU) 2017/1567 od 8. lipnja 2017. o potpisivanju, u ime Unije i država članica, i privremenoj primjeni Protokola uz Sporazum o partnerstvu i suradnji o uspostavljanju partnerstva između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji

text:
               16.9.2017

               HR

               Službeni list Europske unije

               L 238/1

         ODLUKA VIJEĆA (EU) 2017/1567
   od 8. lipnja 2017.
   o potpisivanju, u ime Unije i država članica, i privremenoj primjeni Protokola uz Sporazum o partnerstvu i suradnji o uspostavljanju partnerstva između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članke 207. i 209. u vezi s člankom 218. stavkom 5.,
   uzimajući u obzir Akt o pristupanju Hrvatske, a posebno njegov članak 6. stavak 2.,
   uzimajući u obzir prijedlog Europske komisije,
   budući da:

               (1)

               U skladu s člankom 6. stavkom 2. Akta o pristupanju Republike Hrvatske, o pristupanju Republike Hrvatske Sporazumu o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane (1) („Sporazum”), dogovara se putem protokola uz Sporazum. U skladu s člankom 6. stavkom 2. Akta o pristupanju, u slučaju takvog pristupanja primjenjuje se pojednostavnjeni postupak sklapanjem protokola između Vijeća, koje odlučuje jednoglasno u ime država članica, i dotičnih trećih zemalja.

               (2)

               Vijeće je 14. rujna 2012. ovlastilo Komisiju za otvaranje pregovora s Uzbekistanom za prilagodbu Sporazuma. Pregovori o Protokolu uz Sporazum („Protokol”) uspješno su zaključeni razmjenom verbalnih nota.

               (3)

               U pogledu pitanja u nadležnosti Europske zajednice za atomsku energiju, potpisivanje Protokola podliježe zasebnom postupku.

               (4)

               Protokol bi trebalo potpisati u ime Unije i država članica te bi ga radi osiguravanja njegove učinkovite primjene trebalo privremeno primjenjivati do dovršetka postupaka potrebnih za njegovo stupanje na snagu,

         DONIJELO JE OVU ODLUKU:
   Članak 1.
   Odobrava se potpisivanje u ime Unije i država članica Protokola uz Sporazum o partnerstvu i suradnji o uspostavljanju partnerstva između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije i država članica.
   Članak 3.
   Protokol se, u skladu s njegovim člankom 4. stavkom 3., privremeno primjenjuje od 1. srpnja 2013. do dovršetka postupaka potrebnih za njegovo stupanje na snagu.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 8. lipnja 2017.

            Za Vijeće

            Predsjednica

         K. SIMSON

      (1)  Odluka Vijeća i Komisije 1999/593/EZ, EZUČ, Euratom od 31. svibnja 1999. o sklapanju Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane (SL L 229, 31.8.1999., str. 1.).


title: Odluka Vijeća od 3. prosinca 1998. o davanju uputa Europolu u rješavanju počinjenih kaznenih djela ili kaznenih djela za koja je vjerojatno da su počinjena u okviru terorističkih aktivnosti protiv života, tijela, osobne slobode ili vlasništva

text:
19/Sv. 16            HR                                Službeni list Europske unije                                                21
31999D0130(02)
C 26/22                                         SLUŽBENI LIST EUROPSKIH ZAJEDNICA                                           30.1.1999.
                                                           ODLUKA VIJEĆA
                                                         od 3. prosinca 1998.
             o davanju uputa Europolu u rješavanju počinjenih kaznenih djela ili kaznenih djela za koja je
             vjerojatno da su počinjena u okviru terorističkih aktivnosti protiv života, tijela, osobne slobode
                                                               ili vlasništva
                                                             (1999/C 26/06)
             VIJEĆE EUROPSKE UNIJE,
             uzimajući u obzir Konvenciju o osnivanju Europskog policijskog ureda (Konvencija o Europolu) na temelju
             članka K.3 Ugovora o Europskoj uniji (1), a posebno njezin članak 2. stavak 2.,
             uzimajući u obzir dogovor koji je postignut u Vijeću dana 9. ožujka i 28. i 29. svibnja 1998. o načelu
             davanja uputa Europolu da rješava počinjena kaznena djela ili kaznena djela za koja je vjerojatno da su
             počinjena u okviru terorističkih aktivnosti protiv života, tijela, osobne slobode ili vlasništva, kada Europol
             poduzima svoje aktivnosti,
             uzimajući u obzir rad protuterorističke pripremne skupine i nakon što je Upravni odbor Europola razmotrio
             i postao svjestan potrebe zasebne Odluke o proračunskim i kadrovskim posljedicama za Europol,
             ODLUČILO JE SLJEDEĆE:
                                                                  Članak 1.
             Europol od dana poduzimanja svojih aktivnosti u skladu s člankom 45. stavkom 4. Konvencije o Europolu
             ima ovlaštenje rješavati počinjena kaznena djela ili kaznena djela za koja je vjerojatno da su počinjena u
             okviru terorističkih aktivnosti protiv života, tijela, osobne slobode ili vlasništva.
                                                                  Članak 2.
             Ova Odluka stupa na snagu 1. siječnja 1999.
             Sastavljeno u Bruxellesu 3. prosinca 1998.
                                                                                Za Vijeće
                                                                                Predsjednik
                                                                                K. SCHLÖGL
             (1) SL C 316, 27.11.1995., str. 1.